**Ogres novada pašvaldības saistošo noteikumu Nr.31/2024 “Noteikumi par Ogres novada iedzīvotāja kartes un skolēna kartes noformēšanas, izsniegšanas un lietošanas kārtību Ogres novadā” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Ogres novada pašvaldības dome 2017. gada 19. oktobrī pieņēma saistošos noteikumus Nr. 21/2017 “Par braukšanas maksas atvieglojumiem Ogres novadā” (turpmāk – saistošie noteikumi Nr. 21/2017), 2018. gada 21. jūnijā – lēmumu “Par Ogres novada iedzīvotāju karti (9., 29., 2018. gada 23. augustā – noteikumus Nr.12/2018 “Noteikumi par Ogres novada iedzīvotāja kartes un Ogres novada skolēna kartes noformēšanas, izsniegšanas, lietošanas un anulēšanas kārtību Ogres novada pašvaldībā” un 2024. gada 30. maijā – saistošos noteikumus Nr. 18/2024 “Par braukšanas maksas atvieglojumu izglītojamajiem Ogres novadā”.  2018. gada 23. augustā Ogres novada pašvaldības domes apstiprinātie noteikumi Nr. 12/2018 “Noteikumi par Ogres novada iedzīvotāja kartes un Ogres novada skolēna kartes noformēšanas, izsniegšanas, lietošanas un anulēšanas kārtību Ogres novada pašvaldībā” ir jāaktualizē atbilstoši Pašvaldību likuma un 2024. gada 27. jūnijā Ogres novada pašvaldības domes apstiprinātajiem saistošajiem noteikumiem Nr. 25/2024 “Ogres novada pašvaldības nolikums”, aktuālajai situācijai attiecībā uz Ogres novada iedzīvotāju kartes pakalpojumu klāstu, to atvieglojumiem.  Ir sagatavots saistošo noteikumu projekts “Noteikumi par Ogres novada iedzīvotāja kartes un skolēna kartes noformēšanas, izsniegšanas un lietošanas kārtību Ogres novadā”, kuri paredz kartes noformēšanas, izsniegšanas, lietošanas un anulēšanas kārtību Ogres novada pašvaldībā, kā arī iedzīvotāju kategorijas, kas var saņemt braukšanas maksas atvieglojumus Ogres novada administratīvajā teritorijā un šo atvieglojumu saņemšanas kārtību. |
| 1. Fiskālā ietekme uz pašvaldības budžetu | Saistošo noteikumu izpildei papildus finanšu līdzekļi budžetā nav nepieciešami. Izpilde tiks nodrošināta pašreizējā budžeta ietvaros. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Sociālā ietekme – Nav;  3.2. Ietekme uz vidi – nav;  3.3. Ietekme uz iedzīvotāju veselību – nav;  3.4. Ietekme uz uzņēmējdarbības vidi – nav;  3.5. Ietekme uz konkurenci – nav. |
| 1. Ietekme uz administratīvajām procedūrām un to izmaksām | Administratīvo procedūras un to izmaksas nav paredzētas. |
| 1. Ietekme uz pašvaldības funkcijām un cilvēkresursiem | Pašvaldību likuma 3. panta pirmajā daļā noteikts, ka pašvaldības kompetenci nosaka ārējie normatīvie akti. Savukārt, Pašvaldību likuma 4. panta pirmās daļas 9. punktā noteikts, ka viena no pašvaldības autonomajām funkcijām ir nodrošināt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. |
| 1. Informācija par izpildes nodrošināšanu | Saistošo noteikumu izpildei nav nepieciešams veidot jaunas institūcijas un/vai jaunas darba vietas. Saistošo noteikumu piemērošanas kārtība nav mainījusies |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par noteikumu projektu un dotu iespēju izteikt viedokli, Saistošie noteikumu projekts no 2024. gada 17. oktobra līdz 2024. gada 1. novembrim tika publicēts Pašvaldības oficiālajā tīmekļvietnē www.ogresnovads.lv sadaļas “Sabiedrības līdzdalība”, apakšsadaļā "Saistošo noteikumu projekti". Viedokļa noskaidrošanas periodā no iedzīvotājiem priekšlikumi vai viedoklis par Saistošo noteikumu projektu netika saņemts. |

Domes priekšsēdētājs E. Helmanis